รายชื่อตอนเมย์เดย์
รายชื่อตอน > ฤดูกาลที่ 4 (2007)

| ตอน ทั้งหมด | ตอนในซีรีส์ | ชื่อ | อุบัติการณ์ | วันที่ฉายครั้งแรก |  |
| --- | --- | --- | --- | --- | --- |
| 26 | 1 | "Desperate Escape" | แอร์ฟรานซ์ เที่ยวบินที่ 358 | 15 เมษายน ค.ศ. 2007 (2007-04-15) |  |
  เมื่อวันที่ 2 สิงหาคม ค.ศ. 2005 แอร์ฟรานซ์ เที่ยวบินที่ 358 แล่นออกนอกรันเวย์ เดินทางผ่านรั้วรอบสนามบินในโทรอนโต และดิ่งลงสู่หุบเขาขนาดเล็กขณะพยายามลงจอดท่ามกลางพายุ ผู้โดยสารและลูกเรือทั้ง 309 คนรอดชีวิต สาเหตุของการตกคือเครื่องบินเบี่ยงเบนไปเหนือเส้นทางที่ต้องการลงจอด แตะรันเวย์ช้าเกินไป และลูกเรือใช้ตัวกลับแรงดันไอพ่นช้าเกินไป  อากาศยานที่เกิดเหตุ: แอร์บัส เอ340-300
| 27 | 2 | "Falling from the Sky" | บริติชแอร์เวย์ เที่ยวบินที่ 9 | 22 เมษายน ค.ศ. 2007 (2007-04-22) |  |
  เมื่อวันที่ 24 มิถุนายน ค.ศ. 1982 บริติชแอร์เวย์ เที่ยวบินที่ 009 ประสบกับเถ้าภูเขาไฟจำนวนมากจนเกิด ปรากฏการณ์ไฟเซนต์ เอลโม ระหว่างทางจาก กัวลาลัมเปอร์ มาเลเซีย ไปยัง เพิร์ธ ออสเตรเลีย เครื่องบินบินผ่านเถ้าภูเขาไฟที่ประเทศอินโดนีเซีย เครื่องยนต์ทั้งสี่ได้ดับลงเนื่องจากเถ้าภูเขาไฟ หลังจากร่อนลงมาลูกเรือสตาร์ทเครื่องยนต์ใหม่ได้สำเร็จและลงจอดอย่างปลอดภัย  อากาศยานที่เกิดเหตุ: โบอิง 747-200B
| 28 | 3 | "Fire Fight" | แอร์แคนาดา เที่ยวบินที่ 797 | 29 เมษายน ค.ศ. 2007 (2007-04-29) |  |
  ในวันที่ 2 มิถุนายน ค.ศ. 1983 ได้เกิดเหตุไฟไหม้ห้องน้ำของแอร์แคนาดา เที่ยวบินที่ 797 โดยมีการลงจอดฉุกเฉินในซินซินแนติ แต่เครื่องบินถูกไฟลุกท่วมบนรันเวย์ คร่าชีวิตผู้คนไป 23 คน ณ ปัจจุบัน ยังไม่ทราบสาเหตุของไฟไหม้  อากาศยานที่เกิดเหตุ: แมคดอนเนลล์ ดักลาส ดีซี-9-32
| 29 | 4 | "Final Approach" | โคเรียนแอร์ เที่ยวบินที่ 801 | 6 พฤษภาคม ค.ศ. 2007 (2007-05-06) |  |
  ในวันที่ 6 สิงหาคม ค.ศ. 1997 ระหว่างการลงจอดในกวม โคเรียนแอร์ เที่ยวบินที่ 801 ได้ชนเข้ากับเนินเขาขณะพยายามทำการยกเลิกการร่อน ส่งผลให้มีผู้เสียชีวิต 228 คน สาเหตุเกิดจากความผิดพลาดของนักบินเนื่องจากเหนื่อยล้ามากเกินไป สภาพอากาศและเครื่องช่วยการเดินอากาศ ILS ที่ท่าอากาศยานกวมหยุดให้บริการชั่วคราวสำหรับงานซ่อมบำรุง   อากาศยานที่เกิดเหตุ: โบอิง 747-300
| 30 | 5 | "Hidden Danger" | ยูไนเต็ดแอร์ไลน์ เที่ยวบินที่ 585, ยูเอสแอร์ เที่ยวบินที่ 427, และ อีสต์วินด์แอร์ไลน์ เที่ยวบินที่ 517 | 13 พฤษภาคม ค.ศ. 2007 (2007-05-13) |  |
  เมื่อวันที่ 3 มีนาคม ค.ศ. 1991 เครื่องบินโบอิง 737 ยูไนเต็ดแอร์ไลน์ เที่ยวบินที่ 585 จู่ๆ ก็พุ่งดิ่งลงและตกภายในแปดวินาทีขณะร่อนลงจอด คร่าชีวิตผู้คนบนเครื่องทั้งหมด 25 คน เมื่อวันที่ 8 กันยายน ค.ศ. 1994 ยูเอสแอร์ เที่ยวบินที่ 427 ก็พุ่งดิ่งและตกภายในสามสิบวินาที คร่าชีวิตผู้คนบนเครื่องทั้งหมด 132 คน เมื่อวันที่ 9 มิถุนายน ค.ศ. 1996 อีสต์วินด์แอร์ไลน์ เที่ยวบินที่ 517 ก็เกิดเหตุพุ่งดิ่งลงโดยไม่คาดคิดในสถานการณ์เดียวกัน แต่ลูกเรือก็สามารถควบคุมเครื่องบินได้สำเร็จและลงจอดอย่างปลอดภัย สาเหตุของเหตุการณ์ทั้งสามคือ ข้อบกพร่องด้านการออกแบบและระบบควบคุมของหางเสือ ซึ่งทำให้หางเสือเอียงเต็มที่โดยไม่คาดคิดและติดขัดเนื่องจากเทอร์มอลช็อกของวาล์วควบคุมไฮดรอลิก  อากาศยานที่เกิดเหตุ: เที่ยวบินที่ 585: โบอิง 737-200; เที่ยวบินที่ 427: โบอิง 737-300; เที่ยวบินที่ 517: โบอิง 737-200
| 31 | 6 | "Panic over the Pacific" | ไชน่าแอร์ไลน์ เที่ยวบินที่ 006 | 20 พฤษภาคม ค.ศ. 2007 (2007-05-20) |  |
  เมื่อวันที่ 19 กุมภาพันธ์ ค.ศ. 1985 เครื่องยนต์หมายเลขสี่ของ ไชน่าแอร์ไลน์ เที่ยวบินที่ 006 (ด้านนอกด้านขวา) ดับตัวลง ขณะที่ลูกเรือพยายามเปิดเครื่องยนต์ใหม่ เครื่องบินโบอิง 747 เอสพี ก็ดำดิ่งลง ลูกเรือควบคุมได้สำเร็จ เปิดเครื่องยนต์ใหม่และลงจอดอย่างปลอดภัยที่ ท่าอากาศยานนานาชาติซานฟรานซิสโก เหตุการณ์ดังกล่าวเกิดจากความผิดพลาดของนักบิน  อากาศยานที่เกิดเหตุ: โบอิง 747 เอสพี
| 32 | 7 | "Out of Sight" | แอโรเม็กซิโก เที่ยวบินที่ 498 | 27 พฤษภาคม ค.ศ. 2007 (2007-05-27) |  |
  ในวันที่ 31 สิงหาคม ค.ศ. 1986 แอโรเม็กซิโก เที่ยวบินที่ 498 ชนเข้ากับเครื่องบินเล็กเหนือเซอร์ริทอส ทำให้ทั้งเครื่องบินทั้งสองลำหลุดการควบคุมและตก ทำให้มีผู้เสียชีวิต 82 คน อุบัติเหตุดังกล่าวเกิดจากการไม่รับรู้ถึงเครื่องบินลำอื่นและไม่มีระบบเตือนการชนอัตโนมัติ อุบัติเหตุในครั้งนี้ทำให้เกิดการพัฒนาระบบการป้องกันการชนกันกลางอากาศของเครื่องบิน  อากาศยานที่เกิดเหตุ: เที่ยวบินที่ 498: แมคดอนเนลล์ ดักลาส ดีซี-9-32; เครื่องบินเล็ก: ไพเพอร์ พีเอ-28-181 อาร์เชอร์
| 33 | 8 | "Fog of War" | อุบัติเหตุซีที-43 ของกองทัพอากาศสหรัฐตกที่โครเอเชีย พ.ศ. 2539 | 3 มิถุนายน ค.ศ. 2007 (2007-06-03) |  |
  เมื่อวันที่ 3 เมษายน ค.ศ. 1996 เที่ยวบินที่ 21 ของกองทัพอากาศสหรัฐเปลี่ยนทิศทางและบินเข้าไปในภูเขาขณะพยายามลงจอดที่ ท่าอากาศยานดูบรอฟนิกในโครเอเชียท่ามกลางหมอกหนา คร่าชีวิตผู้คนบนเครื่องทั้งหมด 35 คน รวมทั้งรัฐมนตรีว่าการกระทรวงพาณิชย์แห่งสหรัฐอเมริกา, รอน บราวน์  อากาศยานที่เกิดเหตุ: โบอิง ซีที-43
| 34 | 9 | "Vertigo" | แฟลชแอร์ไลน์ เที่ยวบินที่ 604 | 10 มิถุนายน ค.ศ. 2007 (2007-06-10) |  |
  ในวันที่ 3 มกราคม ค.ศ. 2004 แฟลชแอร์ไลน์ เที่ยวบินที่ 604 เอียงขวาหลังจากเครื่องบินขึ้นและตกลงสู่ ทะเลแดง ซึ่งคร่าชีวิตผู้คนทั้งหมด 148 คนบนเครื่อง สาเหตุของอุบัติเหตุครั้งนี้เป็นที่ถกเถียงกัน แต่คาดว่าเกิดจากการสับสนเชิงพื้นที่ของลูกเรือบนเครื่องบิน  อากาศยานที่เกิดเหตุ: โบอิง 737-300
| 35 | 10 | "Ghost Plane" | เฮลิโอสแอร์เวย์ เที่ยวบินที่ 522 | 17 มิถุนายน ค.ศ. 2007 (2007-06-17) |  |
  เมื่อวันที่ 14 สิงหาคม ค.ศ. 2005 ผู้ควบคุมการจราจรทางอากาศขาดการติดต่อทางวิทยุกับเฮลิออสแอร์เวย์ เที่ยวบินที่ 522 เครื่องบินขับไล่ 2 ลำได้เข้าสกัดกั้นและตรวจสอบเที่ยวบินดังกล่าว และพบว่าทุกคนบนเครื่องไม่เคลื่อนไหว ก่อนที่เชื้อเพลิงบนเครื่องจะหมดลงและเกิดขัดข้อง คร่าชีวิตผู้คนบนเครื่องทั้งหมด 121 คน อุบัติเหตุครั้งนี้เกิดจากการตั้งค่าแรงดันในห้องโดยสารที่ไม่ถูกต้อง ส่งผลให้ทุกคนบนเครื่องบินต้องอยู่ในสภาวะพร่องออกซิเจน  อากาศยานที่เกิดเหตุ: โบอิง 737-300